15 факта за коронавирусаЗа момента не съществува ваксина , но учените продължават да работят по въпроса Какво знаем и какво научихме за новия коронавирус , който започна разпространението си от Китай ? Ето в резюме някои от най - важните неща и открития , които е добре да имаме предвид : 1 . Коронавирусът се разпространява с изключително бързи темпове и се предава от човек на човек основно по въздуха , когато хората кихат или кашлят . 2 . Все още не се знае какво точно се случва в организма при инфекция с новия коронавирус . Как ще протече инфекцията зависи от имунния отговор на човек . 3 . Заболяването не е твърде смъртоносно и в мнозинството от случаи протича като лека настинка , грип или пневмония . 4 . Хората , които най - вероятно развиват тежки форми на COVID - 19 , са тези с хронични заболявания и възрастни хора . 5 . Децата са слабо засегнати до момента . Случаите на заразените деца до голяма степен са идентифицирани чрез установяване на контакт със заразен възрастен в семейството . Колкото по - млад е човек , толкова по - малка е вероятността да се зарази и по - малко вероятно е да се разболее сериозно . 6 . Понастоящем няма специфично лечение на инфекцията с новия коронавирус , като препоръчаното лечение е само симптоматично . Поради тази причина профилактиката е единственият начин да се защитим от разпространението на новия коронавирус . 7 . Все още не са известни всички имунологични промени , които причинява инфекцията с коронавирус . След преболедуване е възможно да има имунитет , но е малко вероятно той да е дълготраен . 8 . Няма доказателства , че животните или домашните любимци като котки и кучета се заразяват или биха могли да разпространят вируса , причиняващ COVID - 19 . 9 . В момента няма доказателства коронавирусът да се пренася чрез консумация на храна . 10 . Според китайските учени коронавирусът е мутирал в два варианта - L - cov и S - cov . L - cov е отговорен за 70 % от заразените и е много по - агресивен от S - cov , при който симптомите са по - леки . По - агресивният вид е бил разпространен в ранните етапи на вирусното огнището в Ухан . 11 . Според СЗО инкубационният период варира между 2 и 10 дни , като последните данни показват , че той може да бъде удължен и до 21 дни . 12 . За момента не съществува ваксина , но учените продължават да работят по въпроса . Счита се , че създаването на ваксина ще отнеме между 12 - 18 месеца . 13 . Продължителността от началото на заболяването до възстановяването е средно от 3 до 6 седмици за тежки и критични пациенти и 2 седмици за леко болни . 14 . Предполага се , че коронавирусът ще стане по - малко активен през пролетта и лятото , тъй като подобно на грипните вируси има много по - благоприятно развитие при студено време . Но все още липсват доказателства , че температурните промени повлияват разпространението на вируса , тъй като хората се сблъскват с него за първи път . 15 . Твърде е вероятно новият коронавирус да се превърне в постоянна част от причинените от вируси респираторни заболявания на хората и да се завърне през есента и зимата . Но до другата зима вероятно ще се появи ваксина , която ще намали честотата на предаване на вируса .